
Ja s'ha obert a l’IES Joan Ramon Benaprès la convocatòria Erasmus+ per a la mobilitat en modalitat d’estudis i de pràctiques en centres educatius i empreses europees per als alumnes d’Educació Superior (Cicles Formatius de Grau Superior), així com per a la mobilitat de personal per a la docència i formació.
La principal finalitat del programa educatiu europeu ERASMUS + és atendre les necessitats d’ensenyament i aprenentatge de totes les persones, tant estudiants com personal docent, que participen en el procés educatiu de formació professional de grau superior i grau mitjà. L'objectiu d’aquest programa és ajudar a que l’alumnat participant adquireixi capacitats pròpies del seu àmbit professional i actituds personals, augmentant al mateix temps l'enteniment de l'entorn econòmic i social del país on es realitza l'estada, adaptant-se d'aquesta manera a les exigències del mercat laboral a la Unió Europea.
L'IES Joan Ramon Benaprès participa en el programa ERASMUS +, el qual concedeix al nostre alumnat dels Cicles Formatius de Grau Superior de Gestió d’Allotjaments Turístics i de Direcció de Cuina la possibilitat de realitzar un període de practiques o d’estudis en una empresa o centre educatiu europeu:
Nombre de mobilitats d'estudiants per a estudis entre països del programa concedides per al curs 2015-2016:
-  4 (* El període de temps mínim d'aquesta estada serà de 3 mesos).
Nombre de mobilitats d'estudiants per a pràctiques entre països del programa concedides per al curs 2015-2016: 
- 5 (* El període de temps mínim d'aquesta estada serà de 2 mesos).
El programa ERASMUS+ també concedeix l'oportunitat al nostre professorat de realitzar una estada a l'estranger amb la finalitat d’impartir docència en un centre d’un país del programa, assistir a un curs de formació relacionat amb la especialitat que imparteix en una universitat o centre formatiu, o una estada en una empresa relacionada amb l’àrea professional de la seva especialitat :
Nombre de mobilitats de personal per a docència i formació entre països del programa concedides per al curs 2015-2016: 
- 1 (* El període de temps d'aquesta estada serà de 5 dies a dos mesos).
Les hores realitzades seran reconegudes en la Formació en Centres de Treball.
Durant el curs 2014-15 es van dur a terme dins del programa Erasmus+ mobilitats per a estudiants en modalitat de pràctiques en els següents països:
- Anglaterra (Manchester).
- Holanda (La Haia).
Durant el curs 2015-16, no obstant, aquestes destinacions poden canviar segons l'obtenció de nous socis per part del centre. 
[bookmark: _GoBack]Al Suro Virtual del centre s'informarà de la data i hora de les reunions informatives convocades pel coordinador de mobilitat per tal d'informar les persones interessades en qüestions relatives a criteris i procés de selecció, documents de sol.licitud, possibles països de destinació de les mobilitats per al curs 2015-16, financiació, empreses i centres educatius on es realitzaran les mobilitats, etc. També s’informarà de la data de les proves d’idioma i reunions amb el tutor corresponents al procés de selecció de l’alumnat aspirant.
* La política Erasmus de l’IES Joan Ramon Benaprès es pot trobar a la convocatòria 2014-15 publicada a la web del centre.

